	http://galeria-marcusse.blogspot.com.es/ INCLUDEPICTURE "http://1.bp.blogspot.com/--2gL9GI-zAM/UVv3W1fQxfI/AAAAAAAAA7k/gIZEXcLnJoY/s1600/galeriaMARCUSSEmembret.gif" \* MERGEFORMATINET 


   (utilice CTRL + para seguir el vínculo o seleccionar, copiar y pegar)



XXXIV PREMI SANT BARTOMEU DE PINTURA 2013


Descripción

L’Ajuntament de Ferreries, amb l’objectiu de fomentar la creació artística, convoca el XXXIV Premi Sant Bartomeu de Pintura, d’acord amb les següents

BASES


Es pot presentar al XXXIV Premi Sant Bartomeu de Pintura qualsevol persona, tant de nacionalitat espanyola com estrangera.

El tema de les obres, els materials i les tècniques que s’hi emprin són lliures. Les obres, que no podran sobrepassar les dimensions de 146x114 (80F), han de ser originals i no haver estat exposades en cap altre concurs o certamen. 

Cada concursant pot presentar un màxim de 2 obres, que s'han de lliurar en condicions de ser penjades.

Cada obra ha de dur, al dors i en un sobre tancat, una tarja on figurin el nom, els llinatges, l’edat, l’adreça, el telèfon de l’autor, a més del títol, la data, l’adreça de correu electrònic, la tècnica i les mides de l’obra. Al damunt del sobre hi ha de figurar el títol de l’obra. Les obres no poden anar signades.

L’admissió de les obres tindrà lloc a l’Ajuntament de Ferreries (carrer de Sant Bartomeu, 55) a partir del dia 15 de juliol de 2013 i fins a les 13.00 hores de dia 9 d’agost. Les despeses de transport de les obres van a càrrec del concursant.

Tot i que es prendran les mesures adequades respecte de la custòdia i conservació de les obres presentades, l’Ajuntament no es fa responsable dels danys o dels accidents de què puguin ser objecte les obres des que es lliurin fins que es tornin.

L’Ajuntament, en el marc de les festes patronals, muntarà una exposició pública amb les obres presentades i procurarà donar cabuda a totes. Tot i això, per raons d’espai o altres, el jurat podrà fer-ne una selecció. L’obra premiada quedarà en propietat de l’Ajuntament, que es reserva tots els drets de reproducció i exposició.

Les obres no premiades restaran a disposició dels autors a partir del dia 26 d’agost.

Es podran recollir de l’Ajuntament en horari d’oficina, de 9.00 a 13.00 hores.

L’Ajuntament atorga al guanyador un únic premi de 1.000 € i una placa commemorativa. Al mateix temps li donarà l'opció de muntar una exposició a la mateixa sala d'exposicions del Centre Sociocultural abans de la pròxima convocatòria del premi. (Ja se'n determinarà la data). L’artista guanyador es compromet a signar l’obra guanyadora. El premi es pot declarar desert, però en cap cas serà fraccionat. 

El jurat estarà constituït per quatre persones qualificades i un regidor de l’Ajuntament, que actuarà de president. Es proposarà que formi part d’aquest jurat l’artista guanyador de la convocatòria anterior. El dictamen del jurat es farà públic en un acte que tindrà lloc a la sala d’exposicions del Centre Sociocultural (carrer del Reverend Pare Huguet, 48 1r) en el transcurs de les festes.

El jurat farà una selecció de sis obres per triar-ne finalment tres, de les quals triarà la guanyadora i les dues finalistes per a una nova deliberació.

Als autors de les obres finalistes, se’ls donarà l’oportunitat de muntar una exposició individual a la sala d’exposicions municipal. El lliurament del premi tindrà lloc després de conèixer el dictamen del jurat. El veredicte es difondrà a través dels mitjans de comunicació.

El fet de presentar obra al Premi Sant Bartomeu de Pintura 2013 suposa acceptar íntegrament aquestes bases i el veredicte del jurat, que és inapel·lable.

Más Información y Bases para descargar en:http://www.ajferreries.org
